Komission asetus (ETY) N:o 1840/92, annettu 6 päivänä heinäkuuta 1992, tilapäisestä korvauksesta Kreikasta lähtöisin olevien tiettyjen tuoreiden hedelmien ja vihannesten kuljetuksille Jugoslavian tilanteen vuoksi annetun neuvoston asetuksen (ETY) N:o 525/92 soveltamista koskevista yksityiskohtaisista säännöistä



Virallinen lehti nro L 187 , 07/07/1992 s. 0028 - 0029

Suomenk. erityispainos Alue 3 Nide 43 s. 0058

Ruotsink. erityispainos Alue 3 Nide 43 s. 0058



KOMISSION ASETUS (ETY) N:o 1840/92, annettu 6 päivänä heinäkuuta 1992, tilapäisestä korvauksesta Kreikasta lähtöisin olevien tiettyjen tuoreiden hedelmien ja vihannesten kuljetuksille Jugoslavian tilanteen vuoksi annetun neuvoston asetuksen (ETY) N:o 525/92 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tilapäisestä korvauksesta Kreikasta lähtöisin olevien tiettyjen tuoreiden hedelmien ja vihannesten kuljetuksille Jugoslavian tilanteen vuoksi 25 päivänä helmikuuta 1992 annetun neuvoston asetuksen (ETY) N:o 525/92(1), ja erityisesti sen 4 artiklan, sekä katsoo, että asetuksella (ETY) N:o 525/92 otetaan käyttöön taloudellinen korvaus vuonna 1991 kylmäautoilla ja -vaunuilla tehdyille hedelmä-ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(2), sellaisena kuin se on viimeksi muutettuna asetuksella (ETY) N:o 1754/92(3), 1 artiklassa tarkoitettujen tuoreiden hedelmien ja vihannesten toimituksille Kreikasta muihin jäsenvaltioihin, lukuun ottamatta Italiaa, on tarpeen määritellä viejät ja tähän taloudelliseen korvaukseen oikeutetut toimitukset sekä korvaushakemuksessa vähintään oltavat merkinnät, Jugoslavian tapahtumista johtuva tarve kiertää maa on ollut ilmeinen 21 päivästä kesäkuuta 1991 alkaen, on tarpeen määritellä tiedot, jotka Kreikan toimivaltaisten viranomaisten on ilmoitettava komissiolle ja määräaika, jona nämä tiedot on toimitettava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 525/92 1 artiklassa tarkoitettu taloudellinen korvaus maksetaan: a) lähettäjille, luonnollisille tai oikeushenkilöille, jotka tosiasiallisesti ovat taloudellisesti osallistuneet kyseisen lähetyksen kustannuksiin; b) niille lähetyksille, jotka ovat poistuneet Kreikan alueelta 21 päivän kesäkuuta ja 31 päivän joulukuuta 1991 välisenä aikana; c) niille määrille, jotka tosiasiallisesti on tuotu muuhun jäsenvaltioon kuin Kreikkaan tai Italiaan. 2 artikla 1 Taloudellisen korvauksen maksuhakemus jätetään Kreikan toimivaltaiselle viranomaiselle viimeistään kolme kuukautta tämän asetuksen voimaantulon jälkeen. Siinä on erityisesti oltava: a) hakijan nimi tai toiminimi ja osoite; b) asetuksen (ETY) N:o 525/92 1 artiklan ja tämän asetuksen 1 artiklan edellytyksiä vastaavien tuotteiden kokonaismäärä ilmaistuna nettopainona ja eriteltynä tuotteen ja lähetyksen perusteella; c) jokaisen lähetyksen osalta: - kokonaismäärä ilmaistuna nettopainona ja eriteltynä tuotteen perusteella, - määräjäsenvaltio, - käytetty kuljetusväline tai -välineet, - hakijan nimellä oleva ja maksettu lasku kuljetuskustannuksista, tai jäljennös kuljetusasiakirjasta, jos siitä näkyy taloudellisesti kyseisen lähetyksen kustannuksiin osallistunut henkilö, - jäljennös Kreikasta lähdettäessä tehtävästä tulli-ilmoituksesta, - jäljennös tulli-ilmoituksesta tuotteiden saapuessa määräjäsenvaltioon, - hakijan ilmoitus, jossa todistetaan, että asetuksessa (ETY) N:o 525/92 määritellyt lisäkustannukset sisältyivät kyseiseen lähetykseen. 2 Kreikan toimivaltainen viranomainen päättää hakemusten hyväksymisestä. 3 artikla Kreikan toimivaltaisen viranomaisen on ilmoitettava komissiolle viimeistään kaksi kuukautta 2 artiklan 2 kohdassa vahvistetun määräajan päättymisen jälkeen tämän asetuksen mukaisesti hyväksyttävien hakemusten kohteena olevien tuotteiden kokonaismäärästä, eriteltynä tuotteen, kuljetustavan ja määräjäsenvaltion perusteella. 4 artikla Tämä asetus tulee voimaan kolmantena päivänä sen jälkeen, kun sen on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o 58, 3.3.1992, s. 1 (2) EYVL N:o L 118, 20.5.1972, s. 1 (3) EYVL N:o L 180, 1.7.1992, s. 23